 Mar uu Wasiirku ka hadlayey qiima-dhaca shillinka Somaliland iyo tallaabooyinka xukuumadooda cusub wax kaga qabanayso dhibaatadaas, waxa uu yidhi; Mudane Guddoomiye iyo mudanayaal, qiimo-dhaca shillinka Somaliland waa aafo qaran oo u baahan in gacmaha la isu wada qabsado, sidii loo xallin lahaa, iyadoo aad la socotaan in Madaxweynaha Jamhuuriyadda Somaliland soo saaray guddi, kuwaas oo ku foogan, kuna hawlan, si qoto dheerna u lafo-guraya oo imminka maraya marxalad gebogebo ah. 